茅斋
作者：纳兰性德

paragraphs: 闲亭照白日，一室罗古今
偶焉此栖迟，抱膝悠然吟
吟罢有余适，散瞩复披襟
时开玉怀卷，或弹珠柱琴
檐树吐新花，枝头语珍禽
花发饶冶色，禽鸣多姣音
色冶眩春目，音姣伤春心
夕阳下虞渊，寂莫还空林
清光复相照，片月西山岭
东园桃李姿，是妾嫁君时
燕婉为夫妇，相爱不相离
良人忽远征，妾独守空帏
忧来恒自叹，冀死魂追随
又念妾死时，谁制万里衣
幸有双鲤鱼，拟为寄君辞
终日不成章，含泪自封题
君若得鲤鱼，剖鱼开素书
但看行中字，一一与泪俱